A Rush of Blood to the Head

***A Rush of Blood to the Head*** цомог нь Британий Coldplay хамтлагийн 2 дахь студи цомог. 2002 оны 8 сарын 26-нд Их Британи-д Parlophone-оор цацагдсан бөгөөд цомгийн продюсерээр Английн хөгжмийн продюсер, зохиолч Кэн Нэлсон ажиллажээ. Анхны цомог болох Parachutes-ыг гаргасны дараа тэдний нэр хүнд дэлхий даяар тархсан бөгөөд "Yellow" дуу нь цацагдсаны дараачаар тэд уг цомгийн ажилд оржээ. Цомгийн ажил эхлэхээс ердөө 7 хоногийн өмнө буюу 9 сарын 11-нд АНУ-д ихэр хоёр цамхагийг нураасан халдлага гарснаас зарим дуу нь /жишээ нь Politik/ үүнээс сэдэвлэж зохиогдсон байна. Уг цомогт багтсан дуунуудад өмнөх цомгоос илүүтэй төгөлдөр хуур, цахилгаан гитар гоцолсон хөгжим давамгайлжээ. 

Анх төлөвлөсөн хугацаанаасаа 2 сарын дараа буюу 2002 оны 8 сард уг цомог нь бэлэн болсон. АНУ-д Capital Records-оор уг цомог 8 сарын 27-нд цацагдсан. Capitol Records мөн *A Rush of Blood to the Head* цомгийн дахин шинэчилж мастерчилсан хувилбарыг "Capitol-ын агуйгаас" цомгийнхоо хэсэг болгон 2008 онд гаргасан. Энэ цомог Coldplay-н *Parachutes*-ээс олсон нэр хүндийг үргэлжлүүлсэн бөгөөд Колдплэй хамтлагийг дэлхийн нэртэй хамтлагуудын нэг болгож чаджээ. Гарсан даруй Их Британы шилдэг борлуулалттай цомгийн жагсаалтыг тэргүүлсэн ба 21-р зууны Их Британы шилдэг цомгийн 8 дугаарт ордог.  Дэлхий даяар нийт 15 сая хувь, Их Британид 2.7 сая хувь борлогдсоноос "Британы дуу бичлэгийн үйлдвэр" цомогт 9x платинум гэрчилгээ олгосон байна. Цомгоос "In My Place", "The Scientist", "Clocks", "God Put a Smile upon Your Face" гэсэн хит синглүүд гарсан. 

*A Rush of Blood to the Head* шүүмжлэгчдээс өндөр үнэлгээ авсны зэрэгцээ 2003 оны Грэмми Авардс-д "Шилдэг алтернатив цомог" шагналыг авч өмнөх цомгийн амжилтыг үргэлжлүүлжээ. Мөн "Clocks" дуу нь 2004 оны Грэмми Авардс-д "Шилдэг бичлэг" шагналыг хүртсэн юм. 2003 онд уг цомгийг Rolling Stone сэтгүүл Бүх цаг үеийн шилдэг 500 цомгийн жагсаалтын 473-д нэрлэжээ.

## Цомгийн бүтээх явц
Хамтлаг шинэ цомгийн ажилдаа 2001 оны 9-р сарын 11ний халдлагийн дараа орсон бөгөөд хамтлаг зорилгоо: "Шинэ дуунууд шинэ өнгө аясыг асуулсан,сонсогчиддоо ямар нэгэн дарамт болохгүй байх, хүн бүхэн өөрийн зорьсон зорилгодоо хүрэх ёстой." хэмээн тодорхойлжээ.Тиймээс энэхүү цомгийн ихэнх дууны үг яарсан тэвдсэн өнгө аястай байжээ.Мартин хэлэхдээ: "бидний өмнөх дуунууд хүнийг тайвшруулж сэтгэл санааг тайван байлгахад чиглэгдсэн,харин энэ цомгийн зарим дуун дээр бага зэрэг яарсан өнгө аястай байж магадгүй.Энэ нь бидний байсан газрууд болон олж авсан туршлагаас үүдэлтэй." хэмээн тайлбарлажээ.Мартин энэхүү өнгө аясыг тайбарлахдаа:'Цомгийн нэр нь "өөрийнхөө хэмнэлийг мэдрэн ямар нэгэн зүйл хий" гэсэн утгатай.' гэжээ.Энэ цомгийн хэд хэдэн дуу нь үерхэл,харилцааны тухай байдаг.Эдгээр дуунууд нь бодит байдлаас урган гарч ирсэн бөгөөд Мартин хэлэхдээ: "эдгээр дуу нь зохиомол зохиол хэлбэрээр бичигдсэн,дуунууд нь яг үлгэр шиг:'бүгд эхлэл төгсгөлтэй, төгсгөл нь гайхалтааар дуусдаг.Бодит амьдрал үүн шиг биш'" хэмээн тайлбарлажээ.

Энэхүү цомог нь ызохиол хэлбэрээр дуулагддаг акоустик гитар болон төгөлдөр хуур дээр голлон суурилагдсан дуунуудтай.U2 хамтлагийн хэв маягтай төстэй "Рок" хэв маягаар цомгийн эхний дуу "Politik" эхлэн улмаар төгөлдөр хуур дээр суурилсан "Clocks" цаашлаад чанга гитар дээр суурилсан "A Whisper" дуунуудаар үргэжилдэг нь хамтлагийн хөгмжийм цар хүрээг тэлж өгсөн хэмээн үздэг.Крис Мартин цомгийн гарчиг дуу болох 'A Rush of Blood to The Head'-г Америкийн ая зохиогч-дуучин Johnny Cash-г өөрийнхөө мэдэх шилдэг гиарчин хэмээн хүндэтгэн зохиожээ.

"Green Eyes" дуугаа Крис Мартин 2 хүнд зориулан бичжээ.Нэг нь өөрийн Америк найз,нөгөө нь хамлагийн анд Жонни Баклэнд.

## Нүүр зураг
A Rush of Blood to the Head цомгийн нүүрийг зурагчин Sølve Sundsbø урласан. Тэрээр 1990ээд оны сүүлээр "Dazed & Confused" нэртэй загварын сэтгүүлд ажилдаг байсан ба өөрийгөө "технологийн мэдрэмж төрүүлэх, ямар нэгэн цагаан зураг" бүтэээдэг нэгэн гэж тайлбарлажээ. Уран бүтээлчийн хувиар Sundsbø өмнө нь хэний ч бүтээж байгаагүй дахин давтагдашгүй шинэ зүйл бүтээхийг оролджээ. Ингээд тэр 3 хэмжээст скан хийдэг машины тусламжтайгаар өөрийнхөө төсөөлсөн зургийг дардаг байжээ.

## Шүүмжлэгчдийн үнэлгээ
Худалдаанд гарсан цагаасаа эхлэн *A Rush of Blood to the Head* цомог нь шүүмжлэгчдийн дийлэнх олонхоос нь сайн үнэлгээ авсан. Шүүмжлэгчдийн үнэлгээг нэгтгэдэг Metacritic цахим хуудсанд мэдээлснээр цомог нь мэргэжлийн 25 шүүмжлэгчийн нэгтгэсэн дүнгээр боломжит 100 онооноос 80 оноо авсан. Дийлэнх олонх шүүмжлэгч нар энэ цомгийг тэдний өмнөх цомог болон Parachutes-тэй холбон дүгнэсэн. *The Guardian* сэтгүүлийн Алекис Петридис хэлэхдээ: "Энэ цомогт шинэ зүйл их байна&nbsp; Parachutes цомгийг эндээс хайх хэрэггүй" гэсэн байна. Тэрээр цааш нь дүгнэхдээ, "Энэ цомог дэлхийг байлдан дагуулах аяндаа бэлэн болжээ. Үүндээ ч ялах болно" гэжээ.

The New York Times-н Келэфа Саннэх цомгийг өндрөөр үнэлсэн бөгөөд тэрээр хэлэхдээ "энэ жилийн шилдэг шилдэг цомгуудын нэг" гэсэн байна. Үүнийгээ тайлбарлахдаа тэрээр: "Өмнөх цомгоосоо энэ цомог илүү их цар хүрээг хамарсан, илүү их дурсагдахуйц болсон" хэмээжээ. *Rolling Stone* сэтгүүлийн Роб Шеффиэлд хэлэхдээ, "*A Rush of Blood to the Head* нь илүү их сэтгэл хөдөлгөсөн, гэнэтийн зүйлсээр дүүрэн цомог" гээд цааш нь "*Parachutes* нь хүлээстэй хүүхдийн болхи дэвтэр шиг байсан бол *A Rush of Blood* дээр хамтлагийн өөрсдийн хязгаараа шалгасан" хэмээжээ.

## Цомгийн дүгнэлт
### Борлуулалт болон Чартад эзэлсэн байр
*A Rush of Blood To The Head* нь худалдаанд гарсан эхний долоо хоногтоо Их Британы цомгийн Чартад бичигдэж эхэлжээ.Энэхүү цомог нь эхний долоо хоногтоо 273,924 борлуулалт хийсэн нь Чартын 1-р байранд бичигдэхэд хангалттай байлаа.Их Британы урлагийн холбоо 'A Rush of Blood to The Head' цомгийн 2,7 сая борлуулалт хийсэн учир 9 удаа 'Platinum' гэрчилгээ олгожээ.Улмаар The Scientist. Clocks цомгуудаа гаргаснаар *A Rush of Blood to The Head* нь чартад жил гаруй хугацаанд бичигджээ.Энэхүү цомог нь Их Британид 21-р зуунд хамгийн их борлуулагдсан цомгуудын 7-р байранд бичигддэг.2011 оны 7-р сард, *A Rush of Blood to The Head* нь 250-р байрнаас 44-р байранд урагшлан чартад эргэн орж ирсэн нь чартад бичигдсэн бичигдсэн 250дах долоо хоног болжээ.2012 оны 2-р сард Британы 'Music Week' сэтгүүл *A Rush of Blood to The Head* цомгийг Их Британид нийт 2,804,606 хувь борлуулагдаад байгааг мэдээллсэн бөгөөд энэ нь Coldplay хамтлагийн хамгийн их борлуулалтай цомог болсныг баталжээ.

Америкт, *A Rush of Blood To The Head* нь худалдаанд гарсан эхний долоо хоногтоо 144,000 борлуулалт хийж BillBoard чартын 5-р байранд бичигджээ.Энэ Coldplay хамтлагийн хувьд BillBoard чартын эхний 5 байранд бичигдсэн анхны цомог болсон юм.2014 оны 7-р сарын байдлаар Америкт нийт 4,925,000 хувь борлуулагдаад байгаа бөгөөд Америкийн бичлэгийн студи 4 удаа 'Platinum' гэрчилгээ олгожээ.Энэхүү цомог нь Австрали улсад 7 удаа 'Platinum' гэрчилгээ авч ойролцоогоор 490 мянган борлуулалт хийжээ.Канад улсад энэхүү цомог 4 удаа 'Platinum' гэрчилгээ авсан бөгөөд өдгөө 400 мянга гаруй борлуулалт хийгээд байгаа ажээ.

### Шагнал
*A Rush of Blood to the Head* нь дотоодын болон гадаадын хөгжмийн олон шагналуудыг хүртсэн.2002 онд 'Q Awards'-с шилдэг цомог шагналыг авсан.Мөн Тухайн жилийнхээ Грэммийн шагналын "Шилдэг Алтернатив цомог" болон цомгийн *In My Place* дуугаараа "Шилдэг хамтлаг рок дуу" шагналыг тус тус хүртсэн.2003 онд *A Rush of Blood to the Head* "BRIT Awards"-с шилдэг Британи цомог , мөн тухайн жилийн Грэммийн наадам дээр хамтлаг өөрсдийн *Clocks* "Оны шилдэг бүтээл" шагналыг анх удаа хүртжээ.Ийнхүү тэд энэ цомгоороо 3 Грэммийн шагнал аваад байсан нь энэ юм.Тэдний авсан шагнал үүгээр дууссангүй 2003 оны MTV Video Music Awards-с "The Scientist" дуугаараа шилдэг хамтлаг клип, шилдэг найруулгатай клип, шилдэг шинийг сэдсэн клип гэсэн 3 шагналын эзэн болжээ.Мөн NME Awards-с оны шилдэг цомог гэсэн хүндтэй шагналыг хүртжээ.

Энэхүү цомог нь 2002 онд BillBoard сэтгүүлийн 'Шүүмжлэгчдийн сонголт'-р нэрлэгдэжээ.2012 онд RollingStone сэтгүүл бүх цагын үеийн шилдэг 500 цомгийн 466д *A Rush of Blood to The Head*-г нэрлэсэн.Мөн тэдний 21-р зууны эхний 10 жилийн шилдэг 100 цомгийн 21-р байранд нэрлэсэн.2007 онд 
*Rock and Roll Hall of Fame* бүх цаг үеийн шилдэг 200 цомгийн 65р байранд нэрлэгдсэн.2010 оны BRIT Awards дээр энэхүү цомог нь өнгөрсөн 30 жилийн шилдэг цомог төрөлд нэр дэвшсэн.

2013 онд "BBC" радио сонсогчдын санал асуулгаар Keane хамтлагийн Hopes and Fears, Пинк Флойд хамтлагийн Dark Side of The Moon цомгуудыг ардаа орхин бүх цаг үеийн шилдэг цомгоор сонгогджээ.

## Дуунуудын жагсаалт
## Цомгийг бүтээсэн уран бүтээлчид
;Coldplay
* Гай Бэрримэн – басс
* Жонни Баклэнд – гоцлол гитар
* Крис Мартин – даралтад хөгжим,төгөлдөр хуур,вокал
* Вилл Чэмпион&nbsp;– бөмбөр

;Техникийн болон бусад хүмүүс
* Coldplay – продюсер, найруулагч, хөгжмийн хэв маяг
* Andrea Wright - туслах инженер
* Ann Lines - хийл тоглогч
* Audrey Riley - хийл удирдаач, тоглогч
* Ben Thackeray - туслах инженер
* Blue Source - хэв маягийг
* Chris Tombling - хийл тоглогч
* Dan Green - the scientist-н гол дүр
* Dan Keeling - A&R
* Danton Supple - 2, 3, 6, 8, 10дах дуунуудын засварлагч
* Dave Holmes - менежер
* Estelle Wilkinson - менежер

* George Marino - Мастер
* Jon Bailey - туслах инженер
* Jon Withnal - туслах инженер
* Ken Nelson– продюсер, инжинеер, засвар
* Laura Melhewish - хийл тоглогч
* Leo Payne - хийл тоглогч
* Mark Phythian - нэмэлт продюсер, засвар
* Nettwerk - зохион байгуулалт
* Peter Lale - хийлчин
* Richard George - хийл тоглогч
* Rik Simpson - нэмэлт инженер
* Sølve Sundsbø - цомгийн нүүр зураг
* Susan Dench - хийл тоглогч
* Tom Sheehan - зурагчин
* Zed Nelson - зурагчин

## Чартад үзүүлсэн амжилтууд
### Чартууд
### Бүх цаг үеийн чартууд
## Нэмэлт холбоосууд 
* Албан ёсны вэб хуудас
* Фэн клубийн вэб хуудас
* монголын Фэн клубийн вэб хуудас
* Монголын Фэйсбүүк дэх Coldplay хамтлагийн фэн групп
* Coldplay Хамтлагийн монгол дах цахим хуудас

Ангилал:Coldplay